Diari Oficial de la Generalitat Valenciana


Sumari del DOGV 6337, del 20-08-2010 (2010/8951)

RESOLUCIÓ de 12 de juliol de 2010, del conseller de Medi Ambient, Aigua, Urbanisme i Habitatge, per la qual s'aprova el document reconegut per a la qualitat en l'edificació següent: Catàleg d'Elements Constructius.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6337

Data del DOGV
:   20-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8951


Data del document
:   12-07-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * indústria de la construcció
    * legislació
    * reglamentació de la construcció

RESOLUCIÓ de 12 de juliol de 2010, del conseller de Medi Ambient, Aigua, Urbanisme i Habitatge, per la qual s'aprova el document reconegut per a la qualitat en l'edificació següent: Catàleg d'Elements Constructius. [2010/8951]  
A iniciativa de l'Institut Valencià de l'Edificació, la Direcció General d'Habitatge i Projectes Urbans instrueix expedient administratiu a fi d'impulsar l'aprovació del document reconegut identificat en l'encapçalament d'aquest document, d'acord amb els següents   
Fets  
U. L'Institut Valencià de l'Edificació va sol·licitar el 16 d'abril de 2010 l'aprovació del document Catàleg d'Elements Constructius, versió: v.03.00, com a document reconegut per a la qualitat en l'edificació, d'acord amb el Decret 132/2006, de 29 de setembre, del Consell.  
Dos. El 11 de maig de 2009 la Direcció General d'Habitatge i Projectes Urbans va obrir tràmit d'audiència pública amb la finalitat que les entitats o associacions interessades aportaren totes les al·legacions, observacions o indicacions que consideraren convenient manifestar al document remés.  
Tres. El document és compatible i coherent amb el model de dades FIDE en la versió v.2.2. El comité FIDE n'ha certificat la compatibilitat amb data 9 de juny de 2010, amb l'acord de la Subcomissió Administrativa de Qualitat de l'Edificació, de data 22 de juny de 2010.  
Quatre. Les entitats i associacions intervinents en el tràmit d'audiència pública no han presentat al·legacions al document proposat, per la qual cosa s'ha considerat definitiu.  
A aquests fets són d'aplicació els següents:  
Fonaments de dret  
Primer. Aquest òrgan és el competent per a l'aprovació d'aquest document reconegut, conforme s'estableix en l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
Segon. L'Institut Valencià de l'Edificació és competent per a instar l'aprovació d'aquest document reconegut, segons el que disposa l'article 7 del Decret 132/2006.  
Tercer. L'objecte d'aquest document reconegut apareix tipificat en l'article 4, apartat a) del Decret 132/2006, en concordança amb el que estipula, així mateix, l'article 4 del Reial decret 314/2006, de 17 de març, pel qual s'aprova el Codi Tècnic de l'Edificació.  
Quart. Per a l'aprovació d'aquest document reconegut s'ha seguit el procediment indicat en el capítol II del Decret 132/2006.  
Per raó de tot el que antecedeix, resolc:  
Aprovar el document reconegut per a la qualitat en l'edificació denominat Catàleg d'Elements Constructius, amb el codi DRA 02/10.  
Aquest document reconegut ha de ser inscrit en el Registre Especial de Documents Reconeguts, d'acord amb el que preveu l'article 10 del Decret 132/2006, de 29 de setembre.  
Contra aquesta resolució, que posa fi a via administrativa, es pot interposar, amb caràcter potestatiu, recurs de reposició davant del conseller de Medi Ambient, Aigua, Urbanisme i Habitatge, en el termini d'un mes a partir de la publicació en el Diari Oficial de la Comunitat Valenciana, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.  
València, 12 de juliol de 2010.- El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.